|  |
| --- |
| PRITARTA  Jonavos rajono savivaldybės  administracijos direktoriaus  2019 m. vasario 18 d.  įsakymu Nr. 13B--190  PATVIRTINTA  Jonavos pradinės mokyklos  direktoriaus 2019 m. vasario 20 d.  įsakymu Nr. V1-27 |

**JONAVOS PRADINĖS MOKYKLOS**

**STRATEGINIS PLANAS 2019 – 2023 METAMS**

**I SKYRIUS**

**BENDROSIOS NUOSTATOS**

1. Jonavos pradinės mokyklos (toliau – Mokykla) strateginis planas 2019-2023 metams (toliau – strateginis planas) parengtas vadovaujantis Lietuvos Respublikos švietimo įstatymu, Valstybinės švietimo 2013 - 2022 metų strategijos nuostatomis, Jonavos rajono ilgalaikiu strateginiu plėtros planu iki 2021 m., patvirtintu Jonavos rajono savivaldybės tarybos 2011 m. gegužės 26 d. sprendimu Nr. 1TS – 186, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308, mokyklos veiklos kokybės įsivertinimo, mokinių pasiekimų rezultatais, mokyklos turimais ištekliais, bendruomenės narių siūlymais.

2. Strateginio plano paskirtis –numatyti Jonavos pradinės mokyklos vystymo strateginius tikslus bei jų įgyvendinimo priemones, laiduojančias šiuolaikinės Lietuvos visuomenės, mokyklos bendruomenės poreikius atliepiančią švietimo kokybę.

3. Mokyklos 2019 – 2023 metų strateginis planas yra 2016-2018 metų strateginio plano tęsinys.

4.Strateginį planą parengė darbo grupė, patvirtinta mokyklos direktoriaus 2018 m. spalio 22 d. įsakymu Nr. V1-73 „Dėl darbo grupės sudarymo strateginiam mokyklos planui 2019-2023 metams parengti“.

5. Sutelkta mokyklos bendruomenė ir socialiniai partneriai, įgyvendindami strateginį planą vadovausis demokratiškumo, bendravimo, mokymosi bendradarbiaujant, atsakomybės principais.

**II SKYRIUS**

**MOKYKLOS PRISTATYMAS**

6. Jonavos pradinė mokykla įsteigta 1991 metais. Mokyklai vadovauja edukologijos magistrė Birutė Prasauskienė.

Mokykloje sukomplektuota 12 klasių, mokosi apie 240 mokinių, kuriems teikiamas pradinis išsilavinimas.

Jonavos pradinė mokykla užtikrina saugią mokymosi ir vaiko vystymosi aplinką, kurioje mokiniai įgyja kompetencijų, reikiamų tolimesniam ugdymuisi ir augimui. Siekdama ugdymo turinio praturtinimo mokyklos bendruomenė kasmet organizuoja mokyklos tęstinius projektus, orientuotus į mokinių gebėjimų plėtrą, vertybinių nuostatų formavimą. Aktyviai dalyvauja rajono ir šalies edukaciniuose renginiuose, kuriuose mokiniai gali atskleisti padarytą pažangą, o mokytojai pasidžiaugti savo darbo rezultatais ir pasisemti patirties.

2012 m. Lietuvos Respublikos sveikatos apsaugos ministro sudarytos komisijos sprendimu Jonavos pradinė mokykla pripažinta sveikatą stiprinanti mokykla. Narystė pratęsta 2017 m. balandžio 28 d. Taip pat 2012 metais mokykla sėkmingai startavo ilgalaikiame šalies projekte „Vaikų ir jaunimo olimpinis ugdymas šalies mokyklose“. Nuo 2015 m. mokykla dalyvauja Lietuvos Tautinio Olimpinio komiteto projekte „Olimpinė karta“ tai 14 metų vykstantis ilgalaikis projektas (iki 2015 m. „Vaikų ir jaunimo olimpinis ugdymas“), skirtas vaikų ir jaunimo olimpiniam ugdymui, olimpinių idėjų ir sporto kaip ugdymo priemonės sklaidai Lietuvoje.

Mokykloje dirba pagalbos mokiniui specialistai: logopedas, specialusis pedagogas, socialinis pedagogas, psichologas, mokytojo padėjėjas, kurie mokiniams, jų tėvams ir mokytojams teikia kvalifikuotas paslaugas.

Siekiant aukštos meninio ugdymo(si) kokybės, šokį ir muziką dėstė tos srities specialistai. Tikslingai organizuojamas visų pedagogų kvalifikacijos tobulinimas ugdymo proceso ir mokinių atostogų metu.

Mokykla kryptingai plėtoja ryšius su socialiniais partneriais. Efektyvios partnerystės dėka mokyklos gyvenimas tampa įdomesnis, įvairiapusiškesnis, turiningesnis.

**III SKYRIUS**

**SITUACIJOS ANALIZĖ**

7. Žmogiškieji ištekliai.

7.1.Ugdytiniai.

Klasių komplektų skaičių tvirtina Jonavos rajono savivaldybės taryba. Ugdytinių skaičiaus kaita:

|  |  |  |  |  |  |  |
| --- | --- | --- | --- | --- | --- | --- |
| Mokslo metų pradžioje | Mokinių  skaičius | Turintys kalbos ir kitų komunikaci-jos sutrikimų | Turintys specialiųjų ugdymosi poreikių | | | |
| Ugdomi pagal pritaikytas programas | Ugdomi pagal individuali-zuotas programas | Ugdomi pagal ben-rąsias programas | Iš viso |
| 2016-2017 m.m. | 205 | 42 | 11 | 2 | 1 | 14 |
| 2017-2018 m.m. | 209 | 41 | 7 | 2 | 5 | 14 |
| 2018-2019 m.m. | 236 | 26 | 11 | 0 | 6 | 17 |

7.2. Ugdytinių socialinė aplinka:

|  |  |  |  |  |  |  |
| --- | --- | --- | --- | --- | --- | --- |
|  | Mokinių skaičius ir proc. | | | | | |
| 2016 -2017 m.m. | | 2017 -2018 m.m. | | 2018 -2019 m.m. | |
| skaič. | % | skaič. | % | skaič. | % |
| Vaikai augantys, pilnose šeimose | 164 | 81 | 171 | 82 | 187 | 81 |
| Vaikai augantys, nepilnose šeimose | 31 | 15 | 33 | 16 | 43 | 19 |
| Našlaičiai | 1 | 0,4 | 3 | 1 | 3 | 1 |
| Globojami vaikai | 1 | 0,4 | 5 | 2 | 7 | 3 |
| Vaikai, kurių vienas iš tėvų bedarbis | 22 | 11 | 11 | 5 | 20 | 9 |
| Vaikai, kurių abu tėvai bedarbiai | 0 | 0 | 4 | 2 | 0 | 0 |
| Socialiai remtinos šeimos | 6 | 3 | 5 | 2 | 5 | 2 |
| Rizikos grupės vaikai | 5 | 2 | 5 | 2 | 2 | 1 |
| Išvažiavę tėvai į užsienį | 7 | 3 | 11 | 5 | 20 | 9 |
| Vaikai, augantys daugiavaikėse šeimų | 17 | 8 | 18 | 7 | 27 | 12 |

7.3. Mokyklos darbuotojai.

2018 m. duomenimis mokykloje dirba 35 darbuotojai, iš jų: 18 – mokytojų, 4 pagalbos specialistai, 2 – administracijos darbuotojai, 11– aplinkos darbuotojų.

23 pedagoginiai darbuotojai turi aukštąjį, 1- aukštesnįjį pedagoginį išsilavinimą. Visos mokytojos yra savo srities specialistės. 10 pedagogų turi mokytojo metodininko kvalifikacinę kategoriją, 7 – vyresniojo mokytojo kvalifikacinę kategoriją, 2 - mokytojo kvalifikacinę kategoriją.

8. Planavimo sistema.

8.1. Mokyklos veikla planuojama vadovaujantis strateginiu planu. Kasmet rengiami šie dokumentai: metinės veiklos planas, ugdymo planas, integruotos programos, neformaliojo švietimo programos, mokytojų perspektyvinė atestacijos programa, klasių auklėtojų planai, Vaiko gerovės komisijos veiklos planas, bibliotekos veiklos planas, socialinio pedagogo veiklos planas, sveikatos priežiūros specialistės planas.

8.2. Savivaldos institucijų, aplinkos tvarkymo ir priežiūros veiklos atsispindi metiniame veiklos plane ir mėnesiniuose veiklos planuose.

8.3. Programos, planai tvirtinami mokyklos direktoriaus įsakymu.

8.4. Veiklos planų įgyvendinimas aptariamas metų pabaigoje.

8.5. Kitiems metams mokyklos veiklos planavimo dokumentai rengiami iki gruodžio 28 d.

8.6. Strateginio plėtros plano įgyvendinimo programa, biudžeto išlaidų sąmatos projektas ir asignavimai derinami su mokyklos taryba, steigėju ir tvirtinami mokyklos direktoriaus. Kiekvienų metų vasario mėnesį darbuotojams pateikiama mokyklos finansinės veiklos ataskaita.

9. Mokyklos ryšiai su visuomene.

Tikslas – plėtoti partnerystę su socialiniais partneriais siekiant efektyvaus mokyklos strategijos įgyvendinimo.

|  |  |
| --- | --- |
| Socialiniai partneriai | Partnerystės įtakos veiksniai |
| Rajono ir šalies mokyklos | Mokytojų kvalifikacijos tobulinimas, metodinės veiklos sklaida, ugdytinių socialinių įgūdžių, dalykinių bei asmeninių kompetencijų plėtojimas, buvusių mokinių ugdymosi tęstinumas. |
| Ikimokyklinės įstaigos | Būsimų mokinių pritraukimas. |
| Jonavos Švietimo, kultūros ir sporto skyrius | Mokyklos veiklos priežiūra, teisinė, informacinė pagalba. |
| Jonavos suaugusiųjų ir jaunimo mokymo centras | Mokytojų kvalifikacijos tobulinimas, pagalba organizuojant rajoninius bei respublikinius renginius. |
| Jonavos pedagoginė psichologinė tarnyba | Specialiųjų ugdymosi poreikių turinčių mokinių ugdymo organizavimas, pedagoginis psichologinis mokyklos bendruomenės švietimas. |
| Rajono visuomenės sveikatos priežiūros centras | Mokyklos bendruomenės sveikatos priežiūros specialisto veikla. Bendradarbiavimas įgyvendinant sveikatos stiprinimo programą „Būsiu sveikas“. |
| Vietinė televizija | Mokyklos veiklos sklaida, mokyklos įvaizdžio formavimas. |
| Jonavos rajono laikraštis „Naujienos“ |
| Krašto muziejus | Edukacinės programos, neformalusis švietimas. |
| Policijos komisariatas | Prevenciniai projektai, mokinių socialinių, saugaus elgesio įgūdžių ugdymas. |
| Priešgaisrinė tarnyba |
| Vaiko Teisių Apsaugos Tarnyba | Asocialių šeimų priežiūra, globotinių priežiūra. |
| Kiti socialiniai partneriai | Parama mokyklai |

**IV SKYRIUS**

**2016-2018 M. STRATEGINIO PLANO ĮGYVENDINIMO ANALIZĖ**

10. Strateginis tikslas. Ugdymo(si), mokymo(si) ir pasiekimų kokybės užtikrinimas.

Ugdymas orientuotas į vaiko asmenybės brandinimą. Mokytojų ir mokinių santykiai grindžiami bendravimu ir bendradarbiavimu, džiaugiamasi mokinių laimėjimais. Pamokose ir popamokinėje veikloje sudaromos palankios sąlygos bendrosioms ir dalykinėms kompetencijoms ugdytis. Ugdyme naudojami ugdymo metodai ir mokymo(si) strategijos, atitinkančios vaiko raidos ypatumus, suteikiančios galimybę mokytis bendraujant ir savarankiškai, įgyti būtinų žinių.

Vadovaujantis Jonavos pradinės mokyklos mokinių pažangos ir pasiekimų vertinimo tvarkos aprašu vykdoma sisteminga pažangos stebėsena. Visos mokytojos moko vaikus įsivertinti savo pastangas ir išmokimą. Mokinių mokymosi pasiekimai atitinka pradinio ugdymo programos keliamus tikslus ir mokinių galimybes. Mokinių pažanga įgyjant bendrąsias ir dalykines kompetencijas nėra vienodai sparti, tačiau ji yra nuolatinė visose ugdymo srityse.

Mokymosi rezultatai:

Mokinių, pasiekusių aukštesnį ir pagrindinį lygį, procentinė dalis:

|  |  |  |  |
| --- | --- | --- | --- |
|  | 2016 m. | 2017 m. | 2018 m. |
| Lietuvių kalba | 71 | 72,5 | 59 |
| Anglų kalba | 80 | 76 | 71 |
| Matematika | 72 | 78 | 63,5 |
| Pasaulio pažinimas | 86 | 86 | 82 |

Mokinių, padariusių individualią pažangą, procentinė dalis:

|  |  |  |  |
| --- | --- | --- | --- |
|  | 2016 m. | 2017 m. | 2018 m. |
| Lietuvių kalba | 93 | 86 | 87 |
| Anglų kalba | 87 | 88 | 87 |
| Matematika | 86 | 81 | 82 |
| Pasaulio pažinimas | 86 | 91 | 92 |

Besimokančių pagal gamtamokslinę programą PRAGGA pasaulio pažinimo aukštesnysis lygis: 2016 m. – 35 %, 2017 m. – 41 %, 2018 – 43 %.

Anglų kalbos mokymo gerinimui organizuojami renginiai 1-4 klasių mokiniams: šventė „Žaidžiam anglų kalbą“ 1 klasių mokiniams, konkursas „Pasakyk žodį paraidžiui“ 2 klasių mokiniams, poezijos popietė „Eilės angliškai“ 3,4 klasių mokiniams.

Mokiniai informacinius įgūdžius ugdėsi atlikdami kompiuterines užduotis mokykloje ir namuose, būrelio „Baitukas“ bei „Gudručiai“ veikloje.

Į ugdymo turinį integruotų sveikatingumo ugdymo programų: „Būsiu sveikas“, „Augti ir stiprėti“, „Olimpinė karta“ įgyvendinimas, dalyvavimas prevenciniuose renginiuose: akcijoje „Darom“, „Savaitėje be patyčių“, „Tolerancijos savaitėje“, teisinių žinių viktorinoje „Būk saugus“, „Šviesoforo“ konkurse ir kt. formavo mokinių fizinės ir psichoemocinės sveikatos įgūdžius.

Visos 2-4 kl. dalyvavo kūno kultūros programoje „Augti ir stiprėti“. Didėjo mokinių, įvykdžiusių kūno kultūros programos „Augti ir stiprėti“ normatyvus, dalis: 2016 m. – 66 %, 2017 m. – 71 %, 2018 m. – 82 %. Pagal sutartus vertinimo kriterijus išrinkta ir apdovanota Sveikuoliškiausia klasė.

Neformaliojo vaikų švietimo veiklos, orientuotos į mokinių kompetencijų ugdymą. Kasmet tiriamas neformaliojo švietimo poreikis. Neformaliajam švietimui skirta 100 % valandų. Apie 90 % mokinių dalyvavo neformaliojo švietimo veikloje. Mokyklos būrelių veiklos ir mokinių pasiekimai paviešinti „Būrelių mugėje“, mokyklos internetinėje svetainėje.

Daugelis mokinių siekė geresnių rezultatų, asmeninės pažangos dalyvaudami mokyklos, rajono, respublikos, tarptautiniuose konkursuose: Kalbų Kengūra“, „Geografijos Kengūra“, „Istorijos Kengūra“, „Olympis“ „Tavo žvilgsnis“, „Kengūra“, KINGS. Laimėtos prizinės vietos olimpiadose, konkursuose, varžybose mokyklos, rajono, respublikos lygiu.

Tėvų apklausos duomenimis labai gerai ir gerai įvertino 100 % tėvų formaliojo ugdymo(si) organizavimą, 94% - neformaliojo švietimo organizavimą, 97 % - informacijos apie vaiko pasiekimus pateikimą.

Pradinio ugdymo programą mokykloje kasmet baigia 100% mokinių. Pašalintų iš mokyklos, kartojančių kursą, perkeltų su žemesniu nei patenkinamu žinių ir gebėjimų pasiekimų lygiu mokinių nebuvo.

Apklausos duomenys parodė, kad tėvai patenkinti mokyklos indėliu ugdant vaikus.

2016 m. apklausos sritys, kurias tėvai įvertino aukščiausiu lygiu:

Tėvai yra supažindinami su mokyklos ugdymo proceso planais –3,7.

Greta įprastinių pamokų mokykloje organizuojama ir kitokia veikla (būreliai, šventės, meno renginiai, projektinės savaitės ir pan.) – 3,7.

Mokytojai su mano vaiku elgiasi pagarbiai ir geranoriškai – 3,7.

Mokytojai aptaria su manimi vaiko mokymosi pažangą bei pasiekimus, mokymosi spragas – 3,7.

Aš pasitikiu mokyklos mokytojais kaip dalyko specialistais – 3,7.

2017 m. apklausos sritys, kurias tėvai įvertino aukščiausiu lygiu:

Mokykloje mokytojai vaikus moko bendradarbiauti, padėti vienas kitam – 3,7.

Aš esu įtraukiamas į vaiko mokymosi sėkmių aptarimus mokykloje – 3,7.

Mokytojai padeda vaikams suprasti mokymosi svarbą gyvenime – 3,6.

Mokykla skatina mokinius būti aktyviais mokyklos gyvenimo kūrėjais – 3,6.

Mokykloje organizuojama socialinė ir visuomeninė veikla vaikams yra įdomi ir prasminga – 3,6.

2018 m. apklausos sritys, kurias tėvai įvertino aukščiausiu lygiu:

Mokykloje mokytojai mokinius moko bendradarbiauti, padėti vienas kitam – 3,7

Aš esu įtraukiamas į vaiko mokymosi sėkmių aptarimus – 3,7

Mokytojai padeda mokiniams suprasti mokymosi svarbą gyvenime – 3,6

Mokykla skatina mokinius būti aktyviais mokyklos gyvenimo kūrėjais – 3,5

Į mokyklą mano vaikas eina su džiaugsmu – 3,5

11. Strateginis tikslas. Mokymuisi palankios aplinkos užtikrinimas.

Mokinių tarpusavio, mokinių ir mokytojų, mokytojų tarpusavio santykiai grindžiami pagarba, pasitikėjimu, geranoriškumu, rūpinimusi padedant ir dalinantis. Visose klasėse organizuojama savivalda: mokiniai renkasi pareigas klasėje, kuria elgesio taisykles, mokosi jų laikytis, organizuoja klasės renginius. 100 % mokytojų taiko įvairius mokinių pozityvaus elgesio skatinimo būdus ir atlieka pozityvaus elgesio vertinimo viešinimą klasėje. Palankiai mikroklimatą ir bendruomenės santykius vertina 96 % mokinių ir tėvų, i 89 % mokytojų. Patyčių situacijos mokykloje rodiklio pokytis: nuo 0,2 (trejų ankstesnių metų tyrimų vidurkis) iki: 2016 m. – 0,1, 2017- 0,48; 2018- 0,4, (vidurkis 0,3). Prevencinė veikla, užtikrinanti mokinių saugumą, tenkino apie 90 % bendruomenės narių. Labai gerai ir gerai įvertino 94 % tėvų fizinį ir psichologinį saugumą, 96 % - klasės mikroklimatą. 94% tėvų mano, kad mokykloje organizuojama socialinė ir visuomeninė veikla mokiniams yra įdomi ir prasminga.

Mokykloje suteiktos palankios sąlygos mokinių savirealizacijai neformaliojo švietimo veikloje: panaudota 100 proc. valandų, skirtų neformaliajam švietimui. Mokykloje veikė trylika būrelių, kuriuose mokiniams sudarytos sąlygos plėtoti meninius, sportinius, dalykinius, kompiuterinio raštingumo gebėjimus. Į mokyklos renginius įtraukiamos mokinių šeimos, kas pozityviai nuteikia vaikus, kelia motyvaciją, pasitenkinimo, saugumo jausmą.

Ugdymas dažnai organizuojamas kitose erdvėse, įvairiomis nestandartinėmis formomis, skatinant mokinių kūrybiškumą. Mokytojai stengiasi taikyti inovatyvias, pažangias mokymo(si) strategijas, padedančias kiekvienam mokiniui pasiekti jo atžvilgiu geriausių mokymo(si) rezultatų, o gabiesiems mokiniams savo talentus demonstruoti ne tik mokykloje, bet ir už jos ribų.

Mokinių sveikai asmens brandai nuolat gerinamos mokymosi ir aktyvaus poilsio sąlygos. Vadovaujantis bendrais sutarimais sistemingai organizuojamos tyliosios ir judriosios pertraukos. Aktyviam poilsiui klasių rūbinėse įrengti žaidimų stalai: futbolo, teniso, šaškių.

Darbui ir mokymuisi sudarytos geros sąlygos ir nuolatinis mokytojų mokymasis sudaro prielaidas pakankamai aukštiems ugdymo(si) ir mokymo(si) pasiekimams. Tą įrodo standartizuotų testų rezultatai.

|  |  |  |  |  |  |  |
| --- | --- | --- | --- | --- | --- | --- |
| Dalykai | Vidutiniškai surinktų taškų dalis (vidurkis) % | | | | |  |
|  | 2016 m. | | 2017 m. | | 2018 m. | |
|  | Mokykla | Šalies mokyklos | Mokykla | Šalies mokyklos | Mokykla | Šalies mokyklos |
| Matematika | 56,6 | 48,5 | 67,1 | 53,0 | 63,3 | 54,3 |
| Skaitymas | 60,8 | 48,9 | 74,6 | 55,4 | 63,8 | 50,7 |
| Rašymas | 66,6 | 57,5 | 78,0 | 57,4 | 61,2 | 53,6 |
| Pasaulio pažinimas | 58,2 | 49,5 | 70,7 | 51,5 | 61,6 | 46,6 |

Mokykloje parama ar pagalba mokiniams teikiama pagal susitartą tvarką. Mokinių ugdymosi, psichologinės ar socialinės problemos aptartos mokyklos vaiko gerovės komisijoje, kur numatyta tinkama pagalba vaikui. 100 proc. mokinių, turinčių specialiųjų ugdymosi poreikių, padarė pažangą. Atlikto švietimo pagalbos tyrimo duomenimis 94 % tėvų gerai ir labai gerai įvertino specialiojo pedagogo, 97 % - logopedo, 93% - socialinio pedagogo ir 74 % psichologo paslaugas.

Individualius gebėjimus mokiniai stiprino pamokose atlikdami diferencijuotas užduotis, klasėje ir namuose besitreniruodami internetinėse programose:  [http://kengura.lt](file:///\\VYGANDO\Bendras\A1%20Pavaduotoja%20Rita\Strateginis\%20http:\kengura.lt), <http://miksike.lt> (Matmintinis), <https://www.eduka.lt> ir kt., dalyvaudami neformaliojo švietimo programose, atstovaudami mokyklai miesto ir šalies konkursuose, olimpiadose.

Labai gerai ir gerai įvertino 97 % tėvų mokymosi ir poilsio sąlygas, 94 % - renginių organizavimą.

Mokykloje susitarta dėl mokinių skatinimo. Klasėse taikoma savita mokinių skatinimo sistema. Individualūs mokinio pasiekimai ir pastangos matomi, pripažįstami, skatinami padėkomis, viešinami klasių „Sėkmės kampeliuose“, mokyklos internetinėje svetainėje. Apie 75 proc. klasės mokinių jaučiasi laimingi. Mokykloje mokslo pirmūnų nuotraukos, tėvų sutikimu, eksponuotos mokyklos Garbės galerijoje, išsiųsti sveikinimai paštu mokinių baigusių aukštesniuoju lygiu tėvams bei klasių mokytojoms, pirmūnų skatinimui organizuotos projektinės dienos mokslo metų pabaigoje ( sportinės varžybos neįgaliųjų veiklos centre, žaidimai boulingo klube, išvykos į kino filmą), mokyklos ženkleliai, padėkos už žymius pasiekimus iškilmingai įteikti iš mokyklos „Pasiekimų knygos“, apdovanoti padėkomis ir prizais aktyviausieji mokyklos bibliotekos knygų skaitytojai, įteiktos padėkos tėvams už aktyvų įsitraukimą į mokyklos gyvenimą.

12. Tikslas. Ugdymo(si) sąlygų modernizavimas ir gerinimas.

Mokymosi įranga ir priemonės įsigytos atsižvelgiant į mokyklos poreikius ir galimybes. Įsigyta: ekranas ir multimedia bibliotekai, atnaujinti lietuvių kalbos vadovėliai 3 klasėms serijos „Taip“, matematikos vadovėliai 2 klasėms serijos „Taip“ vadovėliai, priemonės gamtamoksliniam ugdymui, 3 kompiuteriai, garso aparatūra, 24 planšetės.

Mokinių saugumui užtikrinti išardytos betonuotos lauko aikštelės, įrengtos lauko stebėjimo kameros, atliktas įvažiavimo kelio į mokyklą remontas, įrengta šiluminio valdymo sistema. Įsigyti roletai foje viršutiniams langams, pertvara mokyklos fojė. Pritrūko lėšų interaktyviai lentai, tribūnai, tekstiliniam ekspoziciniam stendui.

13. Tikslas. Veiklos tobulinimo kultūros kūrimas veikiant kartu.

Visiems pedagogams sudarytos galimybės ne mažiau kaip 15 dienų per 3 metus išvykti į kvalifikacinius renginius. Mokykloje organizuoti seminarai matematikos, lietuvių kalbos, pasaulio pažinimo mokymo(si) gerinimui, psichologinių žinių gilinimui. Mokytojos dalyvavo mokymuose atsižvelgdamos į mokyklos ir individualius tikslus. Mokytojų bendruomenėje aptartos temos: ugdymo turinio diferencijavimas, individualizavimas prioritetinį dėmesį teikiant aukštesniųjų mokymosi gebėjimų ugdymui, skaitymo ir rašymo gerinimas, IKT taikymas ugdymo procese, vertinimas ugdymui, grįžtamojo ryšio efektyvinimas; pamokų ir neformalaus švietimo organizavimas netradicinėse aplinkose, ugdymo veiklų organizavimas su įvairių sričių specialistais (gydytojais, kariais, gaisrininkais ir kt.). Organizuotas Respublikinis metodinis praktikumas „Naujoji karta. Iššūkiai - kelias tobulėjimui“ , skirtas pradinio ugdymo mokytojams, muzikos dalyko mokytojams, švietimo pagalbos specialistams.

Dauguma mokytojų aktyviai dalyvavo mokyklos gyvenime: darbo grupėse rengė metinės veiklos planus, vykdė mokyklos veiklos kokybės įsivertinimą, organizavo renginius. Kartu su rajono mokyklų mokytojomis rengė užduotis lietuvių kalbos, matematikos konkursams. Vykdomos tradicinės veiklos su vaikų darželių „Lakštingalėlė“, „Saulutė“, „Bitutė“, „Pakalnutė“ auklėtiniais, konkursai, viktorinos su kitų mokyklų mokiniais.

Įgyvendintas tėvų švietimo projektas. Tėvų forume aptarti aktualūs pedagoginiai, psichologiniai vaikų ugdymo klausimai. Pedagoginiame švietime dalyvavo apie 80 proc. tėvų.

Su socialiniais partneriais parengti ir įgyvendinti projektai: ‚Mokytojo diena“, „Laukiam Kalėdų“, „ Šv. Velykų margučiai“, „Aš saugus ir užimtas“. Bendravimo kultūrą mokykloje gerai ir labai gerai įvertino 93 % tėvų.

Išvados.Dauguma 2016-2018 m. strateginio plano priemonių sėkmingai įgyvendinta. Bendru mokytojų sutarimu nutarta tęsti ugdymo kokybės gerinimą, ypatingą dėmesį skiriant mokinių aukštesniųjų gebėjimų ugdymui, mokytojų profesionalumo kėlimą, IKT įsigijimą ir taikymą ugdymo procese.

**V SKYRIUS**

**IŠORINĖS IR VIDINĖS APLINKOS ANALIZĖ**

14. Išoriniai veiksniai (PESTE).

14.1. Politiniai, teisiniai veiksniai.

Lietuvos švietimo sistemos svarbiausias uždavinys — gerinti švietimo kokybę. Tam sukurtos teisines prielaidos: Valstybės pažangos strategija „Lietuva 2030", Valstybinė Švietimo 2013—2022 metu strategija, bendra Europos Sąjungos augimo strategija „Europa 2020". Pagrindiniai teisiniai dokumentai, reglamentuojantys mokyklos veiklą, yra šie: Lietuvos Respublikos Konstitucija, Lietuvos Respublikos švietimo ir kiti įstatymai, Vaiko teisių konvencija, Lietuvos Respublikos Seimo, Vyriausybės, Švietimo ir mokslo ministerijos, Jonavos miesto savivaldybės teisės aktai bei Jonavos pradinės mokyklos nuostatai.

Vadovaudamasi švietimo veiklą reglamentuojančiais dokumentais mokykla turi galimybę įgyvendinti savo strategiją, siekti užsibrėžtų tikslų, gerinti švietimo kokybę.

14.2. Ekonominiai veiksniai.

Švietimo kokybės užtikrinimui, kaip svarbiausio švietimo politikos uždavinio įgyvendinimui reikšmingu prioritetu tampa ekonominiai veiksniai, kurie ženkliai įtakoja įstaigos veiklą. Klasės krepšelio lėšų Jonavos pradinėje mokykloje nepakanka ugdymo planui realizuoti, pakanka mokytojų kvalifikacijai tobulinti. Lėšų, skiriamų aplinkai, pakanka tik būtinoms išlaidoms finansuoti. Mokykla papildomų lėšų gauna iš rėmėjų ( Lietuvos Respublikos ( LR) Tautinio Olimpinio komiteto (LTOK) finansuojamas projektas „Sportas mokiniams +visiems“ 500 eurų, Sveikatos mokymo ir ligų prevencijos centro projektas “Sveikatą stiprinanti mokykla“ už projektą „Aš saugus ir užimtas“ 120 eurų), 2% metinių pajamų mokesčio įnašų 534,94 eurų, pervestų mokyklai.

14.3. Socialiniai veiksniai.

Mokyklos veiklą įtakoja mokinių socialinė aplinka. Dalis šeimų nesudaro palankių savo vaikui ugdymosi sąlygų. Mokykla, atsižvelgdama į mokinio socialinę padėtį, siekia užtikrinti geriausią vaiko interesų tenkinimą, apsaugoti jį nuo visų formų smurto, išnaudojimo, trukdymo mokytis, suteikia tinkamą pedagoginę, psichologinę ir socialinę pagalbą (lėšos mokinio reikmenims įsigyti, nemokamas maitinimas).

14.4. Technologiniai veiksniai.

Pagal galimybes mokykla kasmet turtina informacinių ir komunikacinių technologijų bazę. Visų mokytojų, administracijos, pagalbos specialistų darbo vietos kompiuterizuotos. Visose klasėse naudojamos multimedijos, vienoje klasėje yra interaktyvi lenta. Ugdymo procesui administruoti įvestas elektroninis dienynas. Greitiems tarpusavio ryšiams naudojama intraneto sistema.

14.5. Edukaciniai veiksniai.

Pagrindiniai pradinį ugdymą reglamentuojantys dokumentai: Švietimo įstatymas, Pradinio ugdymo samprata, Mokinių pažangos ir pasiekimu vertinimo samprata, Pradinio ugdymo bendrosios programos, Geros mokyklos koncepcija.

Įgyvendinant Lietuvos švietimo prioritetus, ugdymo kokybei gerinti Jonavos pradinėje mokykloje į ugdymo procesą integruojamos sveikos gyvensenos ugdymo, prevencinės, fizinį aktyvumą skatinančios programos, tautinę savimonę, pilietiškumą ugdantys projektai. Ugdytiniai dalyvauja mokyklos, rajono, šalies edukaciniuose konkursuose, šventėse, projektuose. Akademinius gebėjimus stiprina internetiniuose konkursuose, mokyklos, rajono organizuojamuose konkursuose, viktorinose. Mokytojai tikslingai tobulina kvalifikaciją, mokosi bendradarbiaudami. Teikiama kvalifikuota pagalba specialiųjų poreikių turintiems mokiniams. Mokyklos bibliotekoje nuolat atnaujinamas ir papildomas vadovėlių bei kitos literatūros fondas. Plėtojamos naudojimosi IKT ugdymo procese galimybės.

15.Vidinės aplinkos analizė.

|  |  |
| --- | --- |
| 1.REZULTATAI  1.1. Asmeninė branda – 2,9  1.2. Pasiekimai ir pažanga – 3,3 | |
| Stipriosios pusės | Silpnosios pusės |
| Mokinių ugdymo(si) pasiekimai atitinka Bendrosiose ugdymo programose keliamus tikslus ir mokykloje besimokančių mokinių galias.  Mokiniai nuolat ir nuosekliai mokosi naujų ir sudėtingesnių dalykų, įgyja naujų gebėjimų, tvirtesnių vertybinių nuostatų.  Mokiniai pamokose jaučiasi saugūs, domisi naujais dalykais, supančia aplinka, pasauliu, nori jį pažinti, stebėti, tyrinėti.  Mokiniai žino savo teises ir pareigas - 95 %  Mokiniai pasitiki savo jėgomis, bendraklasiais, mokytoja - 85 %.  Dalykinių kompetencijų pažanga mokyklos lygmeniu - 99,8 %.  Kasmet gerėjantys standartizuotų testų rezultatai. Mokyklos vidurkis aukštesnis už šalies vidurkį.  (95 %) - mokinių ir tėvų nuomone bendrųjų kompetencijų pažanga yra tinkama, veiksminga, priimtina.  (95,5 %) mokinių ugdymosi pažanga nežymiai gerėja arba lieka tokia pati.  (92 %) mokinių pažanga teikia džiaugsmą ir atrodo prasminga.  Nuolat tobulinama mokinių pasiekimų ir individualios pažangos stebėjimo sistema.  Pažangos stebėjimas vykdomas mokytojo ir pagalbos mokiniui specialistų, vadovų lygmenimis.  Anglų kalbos, tikybos pasiekimai konkursuose.  Mokykloje sudarytos galimybės lankyti neformalaus ugdymo būrelius, skatinančius sveiką ir aktyvų gyvenimo būdą, ugdančius įvairius meninius, kūrybinius mokinių gebėjimus.  2018 m. rugsėjo mėn. duomenimis mokyklos neformalaus ugdymo būrelius lankė 71 % mokinių, 55% mokinių dalyvavo neformaliojo švietimo veikloje už mokyklos ribų.  Aktyvus mokinių dalyvavimas tradicinėse sportinėse veiklose (mankštos pertraukų metu, Olimpinio ugdymo projektas, Judumo savaitė, Solidarumo bėgimas, pavasario, rudenio kroso varžybos, smiginio varžybos).  Aktyvus mokinių dalyvavimas meniniuose (šokio, dailės, muzikos), kalbinės raiškos, kompiuterinio raštingumo renginiuose, konkursuose.  Kiekvienoje srityje laimėtos prizinės vietos (mokyklos, rajono, respublikos, tarptautiniame lygmenyje). | Mokytojų tolesnių ugdymosi uždavinių ir pažangos planavimas atsižvelgiant į turimų mokinių kompetencijų lygį.  Mokinių bendrųjų kompetencijų vertinimas ir įsivertinimas.  Dalies mokytojų bendravimas ir bendradarbiavimas su mokiniu ir jo šeima aptariant vaiko ugdymosi poreikius ir galimybes siekiant vaiko visuminės pažangos.  Mokymosi tempo optimalumas.  Mokyklos renginiai, skatinantys mokinių asmeninę pažangą ir pasiekimus. |
| 2. UGDYMAS(IS) IR MOKINIŲ PATIRTYS 2.1. Ugdymo(si) planavimas – 3,4 2.2. Vadovavimas mokymuisi – 3,4 2.3. Mokymosi patirtys – 3,2 2.4. Vertinimas ugdant – 3,4 | |
| Stipriosios pusės | Silpnosios pusės |
| Mokytojai žino, ko siekia ugdydami mokinius, tai daro pagrįstai ir tikslingai.  Ugdymo tikslai dera tarpusavyje.  Sistemingai analizuojami mokinių ugdymosi poreikiai, pagal gautus rezultatus planuojamas ugdymas.  Ugdymo turinys diferencijuojamas, individualizuojamas mokymosi problemų turintiems mokiniams.  Pakankamai sėkmingai teikiama savalaikė pedagoginė, psichologinė, socialinė pagalba mokiniams.  Dauguma mokytojų planuoja ir parenka prasmingas ugdymo(si) veiklas, integruoja ugdymo turinį, taiko įvairius mokymosi būdus, formas.  Mokykloje susitarta dėl mokinių elgesio taisyklių.  Mokiniai aktyviai dalyvauja socialinėje-pilietinėje veikloje.  Mokyklos kultūrinė veikla ir renginiai yra  įvairiapusiški, veikia sporto, menų, informacinių technologijų, kalbų būreliai.  Taikomi įvairūs vertinimo būdai – diagnostinis, formuojamasis, apibendrinamasis.  Sėkmingai veikia tėvų informavimo sistema –  susirinkimai, tėvų dienos, tėvų aktyvo pasitarimai, ,operatyviai informacija teikiama naudojant Veritus elektroninį dienyną, mokyklos internetinį puslapį www.pradine.jonava.lm.lt | Skiriama nepakankamai dėmesio mokytojo dialogui su mokiniais, padedant išsikelti mokymosi tikslus.  Ugdymo turinio individualizavimas, diferencijavimas aukštesniųjų gebėjimų ugdymui. |
| 3. UGDYMO(SI) APLINKA  3.1. Įgalinanti mokytis fizinė aplinka – 3,3  3.2. Mokymasis be sienų – 3,3 | |
| Stipriosios pusės | Silpnosios pusės |
| Pagarbūs mokytojų, mokytojų tarpusavio santykiai.  Palankus mikroklimatas klasėse.  Visose klasėse organizuojama savivalda.  Standartizuotų testų rezultatų duomenimis gerėja patyčių situacija.  Tėvai labai gerai įvertino fizinį ir psichologinį vaikų saugumą.  Jaukios, estetiškos mokyklos patalpos.  Mokytojai įtraukia mokinius į klasės ir bendrų mokyklos erdvių kūrimą. Mokyklos patalpos puošiamos mokinių darbais.  Mokiniams sudarytos sąlygos dalyvauti internetiniuose konkursuose.  Mokyklos būreliuose mokiniai plėtoja individualius gebėjimus.  93% mokytojų naudoja EMA elektroninę mokymosi aplinką, **EDUKA skaitmeninę edukacijos laboratoriją.**  **Įsigyti 24** **planšetiniai kompiuteriai mokinių mokymuisi elektroninėje erdvėje.**  Mokytojai organizuoja mokinių pažintinį, tiriamąjį mokymąsi ne mokykloje – gamtoje, kultūros įstaigose, įmonėse, valdžios institucijose ir kt. | Per maža sporto salė.  Trūksta lėšų kiemo sporto aikštynui, IKT priemonėms.  Dalis mokytojų tik epizodiškai naudoja elektroninę mokymosi aplinką mokiniams. |
| 4. LYDERYSTĖ IR VADYBA  4.1.Veiklos planavimas ir organizavimas – 2,9  4.2. Mokymasis ir veikimas komandomis – 3,1  4.3. Asmeninis meistriškumas – 3,6 | |
| Stipriosios pusės | Silpnosios pusės |
| Mokykloje susitarta dėl vizijos bendrumo.  Rengiamuose planavimo dokumentuose tikslai ir uždaviniai yra tarpusavyje susiję ir lemiantys vizijos įgyvendinimą.  Mokyklos ištekliai (personalas, finansiniai) paskirstomi racionaliai, atsižvelgiant į mokinių interesus.  Dauguma bendruomenės narių yra iniciatyvūs, kūrybiški, atsakingi ir prisiima atsakomybę už gautus ir prisiimtus įsipareigojimus.  Mokykloje yra mokytojų lyderių, kurie nuolat siekia ugdymo proceso pažangos.  Mokytojai noriai tobulina asmenines kompetencijas mokydamiesi drauge, įvairiose mokytojų komandose.  Tėvai įsitraukia į mokyklos gyvenimą: įvairias veiklas, projektus ir veda pamokas.  Mokykloje sėkmingai veikia tėvų informavimo ir švietimo sistema.  Partnerystė yra tikslinga ir atsakingai planuojama. | Lyderystės kompetencijos tobulinimo kultūrai plėtoti.  Savivaldos veiksmingumas. |

16. SSGG analizė.

|  |  |
| --- | --- |
| **Stiprybės**  • Jauki, saugi aplinka ir teigiamas klasių mikroklimatas.  • Standartizuotų testų rezultatai.  • Mokinių dalyvavimas akademinius, meninius, sportinius gebėjimus plėtojančiuose mokyklos, miesto, respublikos, tarptautiniuose konkursuose.  • Neformalaus švietimo organizavimas.  • Daugumos mokinių teigiamas požiūris į mokyklą.  • Dalies mokytojų iniciatyvumas ir kompetencija.  • Aukšta pedagogų kvalifikacija (turi aukštąjį išsilavinimą, yra dalykų specialistai).  • Bendroji rūpinimosi mokiniais politika.  • Tėvai aukštai vertina pasitikėjimą mokytojais kaip dalyko specialistais.  • Efektyvus bendradarbiavimas su socialiniais partneriais. | **Silpnybės**  • Ugdymo turinio pritaikymas aukštesniųjų gebėjimų mokiniams.  • Daliai mokytojų trūksta motyvacijos ir kompetencijų mokymui pritaikyti elektroninę aplinką.  • Lyderystės kompetencijų plėtojimas.  • Dalies tėvų pasyvumas teikiant pagalbą vaikui mokantis namuose.  • Per maža sporto salė.  • Lėšų trūkumas kiemo sporto aikštynui, IKT priemonėms. |
| **Galimybės**  • Mokinių pasiekimų gerinimas.  • Pamokų kokybės gerinimas,  • Pažangių IKT panaudojimas ugdymo procese.  • Dalyvavimas tarptautiniuose projektuose.  • Ugdymo proceso organizavimas netradicinėse aplinkose.  • Mokymosi motyvacijos skatinimas, taikant įvairesnes ugdymo formas, integraciją, bendradarbiavimą su socialiniais partneriais.  • Partnerystės ryšių palaikymas su kitomis mokyklomis, patirties sklaidos plėtojimas.  • Besimokančios organizacijos plėtojimas.  • Mokytojų lyderystės gebėjimų stiprinimas.  • Mokytojų kompetencijų ugdymas(is) ir kvalifikacijos tobulinimas(is) dalyvaujant plataus spektro mokymuose. | **Grėsmės/pavojai**  • Mažėjantis mokinių skaičius dėl demografinės krizės.  • Mokytojo beteisiškumas prieš tėvus.  • Spec. poreikių vaikų skaičiaus didėjimas  • Nėra galimybių motyvuoti mokytojus finansiškai.  • Dalies personalo žema motyvacija būtinybei nuolat mokytis, dalintis patirtimi, analizuoti savo veiklas ir duomenis apie mokinių pasiekimus.  • Valstybinio finansavimo trūkumas.  • Dažnos švietimo politikos permainos. |

**VI SKYRIUS**

**MOKYKLOS STRATEGINĖ POZICIJA**

**17. Vizija.**

Jonavos pradinė mokykla - besimokanti, moderni, sveiką gyvenseną propaguojanti institucija, mokiniams teikianti kokybiškas į asmenybės ūgtį orientuotas paslaugas, derinamas su Lietuvos švietimo pokyčiais, atsirandančiais dėl kintančios visuomenės, europinių bei pasaulinių švietimo tendencijų.

**18. Misija.**

Padėti vaikams patirti mokymosi sėkmę, bendravimo ir atradimų džiaugsmą, kūrybos galią, mokyklos veiklą grindžiant bendruomenės susitarimais.

**19. Filosofija**

Mokykla neturi būti pasirengimas gyvenimui. Mokykla turi būti gyvenimas. *(Elbert Green Hubbard)*

**20. Vertybės**

Siekdami įgyvendinti mokyklos misiją bendruomenės nariai vadovaujasi šiomis vertybėmis:

• pagarba dideliam ir mažam;

• saugumas – saugi, sveika fizinė ir psichoemocinė aplinka visiems bendruomenės nariams;

• kompetencija – profesionalumas, atsakomybė geriems rezultatams pasiekti;

• tobulėjimas – nuolatinis mokymasis;

• bendradarbiavimas – bendro tikslo siekimas kartu;

• kūrybiškumas – laisvė kurti asmenybės augimui.

**21. Strateginiai tikslai**

|  |  |
| --- | --- |
| **A. KLIENTO PERSPEKTYVA** | **B. ORGANIZACINĖ PERSPEKTYVA** |
| **1.** **Strateginis tikslas.**  **Kiekvieno mokinio bendrųjų ir dalykinių kompetencijų ūgties užtikrinimas.** | **2.** **Strateginis tikslas.**  **Mokymuisi ir ugdymuisi palankios aplinkos užtikrinimas.** |
| **C. PARAMOS PERSPEKTYVA** | **D. MOKYMOSI PERSPEKTYVA** |
| **3.** **Strateginis tikslas.**  **Įgalinančios mokytis fizinės aplinkos kūrimas.** | **4.** **Strateginis tikslas.**  **Mokyklos bendruomenės narių mokymasis siekiant visapusiškos vaiko ūgties.** |

22. Strateginių tikslų įgyvendinimo planas.

|  |  |  |  |  |
| --- | --- | --- | --- | --- |
| **1.** **Tikslas.** **Kiekvieno mokinio bendrųjų ir dalykinių kompetencijų ūgties užtikrinimas.** | | | | |
| **1.1. Uždavinys.** **Brandinti vaiko asmenybę.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Bendrųjų kompetencijų ugdymas įgyvendinant integruotas programas, projektus. | Kiekvienas mokinys nuosekliai ugdysis ir plėtos bendrąsias kompetencijas įgyvendinant sveikatos stiprinimo programą „Būsiu sveikas“, prevencinę programą „Antras žingsnis“, kūno kultūros programą „Augti ir stiprėti“, projektą „Olimpinė karta“. | 2019-2023 m. | Mokytojai, sveikatos priežiūros specialistė | KK |
| Pilietinės, tautinės, kultūrinės bei socialinės savimonės formavimas. | • 100%mokinių dalyvaus akcijose, projektuose, konkursuose, viktorinose, šventėse ir kituose renginiuose, formuojančiuose pilietinę, tautinę, kultūrinę bei socialinę savimonę.  • 100 % klasių vadovų kasmet organizuos kultūrinę pažintinę veiklą, numatytą ugdymo plane. | 2019-2023 m. | Mokytojai | KK |
| Klasės vadovo veiklos, orientuotos į vaiko asmens brandinimą, organizavimas. | Visi klasių vadovai organizuos klasės renginius, suteikiančius galimybes vaikų saviraiškai, kompetencijų plėtojimui. | 2019-2023 m. | Mokytojai | KK |
| Atsakomybės už savo mokymąsi stiprinimas. | Bendradarbiaujant mokytojams ir šeimai didės mokinių atsakomybė už savo mokymąsi: namų darbų atlikimas, gebėjimas savarankiškai atlikti užduotis. | 2019-2023 m. | Mokytojai | KK |
| **1.2. Uždavinys.** **Gerinti ar išlaikyti tą patį mokymosi pasiekimų lygį.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Individualios pažangos stebėjimas, vertinimas ir gerinimas. | • 100 % mokytojų sistemingai stebės ir vertins individualią mokinio pažangą kartu su šeima kartą per pusmetį aptardami mokinio mokymosi rezultatus ir galimybes juos gerinti.  • Ne mažiau 85 % mokinių padarys visų dalykų pažangą pagerindami ar išlaikydami pasiekimų lygį.  • DT ir ST rezultatai nebus žemesni už šalies rezultatus.  •100 % ketvirtokų įgijusių pradinį išsilavinimą.  • apie 80 proc. mokinių tėvų patenkinti mokyklos formaliuoju ir neformaliuoju švietimu. | 2019-2023 m. | Mokytojai | KK |
| Mokinių akademinių ir bendrųjų gebėjimų plėtojimas konkursuose, olimpiadose. | • Ne mažiau 70 % laimėjimų dalyvaujant internetiniuose konkursuose („Kalbų Kengūra“, „Olympis“ „Tavo žvilgsnis“ ir kt.).  • Dalyvaus ir laimės prizines vietas rajono konkursuose, viktorinose. | 2019-2023 m. | Mokytojai | KK |
| Kelti mokinių motyvaciją neformaliojo švietimo pasiekimams. | • Neformaliojo švietimo vadovai organizuos įdomias, motyvuojančias veiklas (parodas, išvykas, konkursus) mokinių dalykinių ir bendrųjų kompetencijų kėlimui bei asmeninių pasiekimų gerinimui.  • Visų mokinių, lankančių būrelius gebėjimai ir pastangos įvertinti padėkomis. | 2019-2023 m. | Būrelių vadovai | KK |
| **2.** **Tikslas. Mokymuisi ir ugdymuisi palankios aplinkos užtikrinimas.** | | | | |
| **2.1. Uždavinys.** **Užtikrinti fizinį ir psichoemocinį saugumą.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Pozityvaus mikroklimato kūrimas. | • Apie 85 % mokinių ir tėvų palankiai vertins mikroklimatą klasėse.  • Apie 85 % mokinių džiaugsis eidami į mokyklą.  • 100 % pirmokų greitai adaptuosis mokykloje.  • Apie 90 % mokinių jausis saugūs mokykloje. | 2019-2023 m. | Mokytojai | KK |
| Ugdymas mokyklos gyvenimu | • Aktyvus dalyvavimas mokyklos, klasės renginiuose sudarys galimybę kiekvienam vaikui gilinti žinias, plėtoti bendruosius ir asmeninius gebėjimus.  • Visose klasėse organizuojama savivalda, kiekvienas mokinys turi pareigas klasėje.  • Didėjanti proc. dalis mokinių, besilaikančių sutartų elgesio tvarkos taisyklių. | 2019-2023 m. | Administracija, mokytojai | KK |
| **2.2. Uždavinys.** **Gerinti pamokos kokybę.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Pamokose diferencijuoti mokymosi veiklas pagal mokinių mokymosi stilių, gebėjimus, pasiekimus. | Ne mažiau 80 % mokytojų pamokose pritaiko pagrindinius ugdymo veiklos elementus: mokymo turinį, mokymosi metodus, vertinimo būdus. Numato skirtingas užduotis ir veiklas skirtingų gebėjimų mokiniams ar jų grupėms. Mokiniai renkasi veiklas pagal savo galimybes, dirba poromis arba mažose grupėse. Mokiniai mokomi įsivertinti ir įvertinti kitų darbo rezultatus. Namų darbai diferencijuojami. | 2019-2023 m. | Administracija, metodinė grupė. | KK |
| Ugdyti bendrąsias ir dalykines mokinių kompetencijas per projektinę veiklą ir integruotą veiklą. | Ne mažiau 90 % mokytojų ilgalaikiuose planuose kasmet numato projektinę veiklą ir dalykų integraciją.  Mokytojai vykdo bent 2 projektus, veda bent 4 integruotas pamokas per metus.  Apie įgyvendintus projektus informuoja mokytojų pasitarimų metu. | 2019-2023 m. | Administracija, metodinė grupė. | KK |
| Ugdymo procesą organizuoti netradicinėse erdvėse. | Mokytojas, atsižvelgdamas į dalyko savaitinių pamokų skaičių, nuo 2 kartų per pusmetį ugdymo procesą organizuoja netradicinėse erdvėse. | 2019-2023 m. | Administracija, metodinė grupė. | KK |
| Taikyti inovatyvius mokymosi metodus, paremtus aktyviu mokinių mokymusi. | Pamokose nuolat taikomi mokymąsi skatinantys metodai, informacinės technologijos.  20 proc. pasaulio pažinimo pamokų skiriama eksperimentavimui, tyrinėjimui ir praktinių įgūdžių ugdymui. | 2019-2023 m. | Administracija, metodinė grupė. | KK |
| Tikslingai taikyti informacines technologijas pamokose. | IKT priemones taikys dalykinių ir kompiuterinio raštingumo gebėjimų stiprinimui. | 2019-2023 m. | Administracija, metodinė grupė. | KK |
| Organizuoti metodinės grupės veiklą, tobulinant pamokos vadybą ir mokytojų lyderystės kompetencijas. | Metodinė grupė kasmet planuos mokytojų metodinę veiklą, orientuotą į ugdymo proceso gerinimą, lyderystės kompetencijų plėtojimą: atviras pamokas, projektų pristatymus, mokytojų gerosios patirties sklaidą mokykloje, 1 kartą per 2 metus organizuojant patirties sklaidą su rajono ir respublikos pedagogais ir kt. | 2019-2023 m. | Metodinė grupė. | KK |
| **2.3. Uždavinys.** **Užtikrinti pagalbą mokiniui.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Pagalbos teikimas ugdymosi ir mokymosi sunkumų turintiems mokiniams. | • Bendrųjų programų pritaikymas ar/ir individualizavimas kiekvienam specialiųjų ugdymosi poreikių turinčiam mokiniui užtikrins galimybę mokytis pagal individualius poreikius.  • Kiekvienam mokiniui pagal poreikį teikiama savalaikė švietimo pagalba (specialiojo pedagogo, logopedo, socialinio pedagogo, psichologo, mokytojo padėjėjo).  • 100 proc. specialiųjų ugdymosi poreikių turinčių mokinių padaro pažangą.  • Apie 80 proc. mokytojų teigia, kad teikiama švietimo pagalba yra veiksminga.  • Apie 80 proc. specialiųjų ugdymosi poreikių turinčių mokinių tėvų tenkina pagalbos specialistų ir mokytojų darbo kokybė. | 2019-2023 m. | Vaiko gerovės komisija, mokytojai | KK |
| Pagalbos teikimas gabiems mokiniams. | • Beveik visose pamokose gabiems mokiniams skirtos užduotys aukštesniesiems mąstymo gebėjimams ugdytis.  • Individualizuoti namų darbai.  • Gabūs mokiniai atstovaus mokyklai miesto ir šalies konkursuose, olimpiadose (prizinės vietos). | 2019-2023 m. | Mokytojai | KK |
| **2.4. Uždavinys.** **Aktyvinti bendradarbiavimą siekiant ugdymo kokybės.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Mokytojų ir specialistų pasitelkimas pamokos veiksmingumui didinti. | Mokytojai planuos bendradarbiavimą su mokyklos darbuotojais. Pasitelks kitus mokytojus, mokyklos darbuotojus, pagalbos specialistus, visuomenės sveikatos priežiūros specialistę pamokos tikslams pasiekti. | 2019-2023 m. | Mokytojai | KK |
| Tėvų įtraukimas į ugdymo procesą. | Tėvai praves bent po 2 pamokas per mokslo metus, organizuos kultūrines, pažintines išvykas, klasės renginius. | 2019-2023 m. | Mokytojai | KK |
| **3. Tikslas. Įgalinančios mokytis fizinės aplinkos kūrimas.** | | | | |
| **3.1. Uždavinys.** **Modernizuoti ir gerinti ugdymo(si) aplinkas.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Mokymosi priemonių ir įrangos poreikių tyrimas. | Kasmet tiriamas mokymosi priemonių ir įrangos tinkamumas, poreikis, galimybės, į kurias atsižvelgiant planuojamas įsigijimas. | 2019 -2023 m. | Direktorius,  ūkvedys,  mokytojų taryba | 4779 (KK) |
| Edukacinių aplinkų turtinimas. | Įsigyta IKT:  • 24 planšetės | 2019 m. | Direktorius, ūkvedys | 4320 ( 2 %) lėšos |
| • 15 naujų kompiuterių  (panaudos teise) | 2019 m. | 12777,60  (Švietimo informaci  nių technologijų centras) |
| • interaktyvi lenta | 2020 m. | 3500 (AP) |
| • mokomoji programa  Eduka klasė ( vadovėliai jų komplektai ir užduotys vienoje skaitmeninėje aplinkoje) | 2019-2020 m. | 300 (KK) |
| • programinė įranga ir licencijos | 2019-2023 m. |  | 400 (AP) |
| Bibliotekos, kaip informacinio centro veiklos plėtojimas. | Kasmet turtinamas bibliotekos fondas (grožinė literatūra, vadovėliai ir kitos ugdymosi priemonės) atsižvelgiant į bendruomenės poreikius ir finansines galimybes. | 2019-2022 | Mokyklos bibliotekininkė,  metodinė grupė,  direktoriaus pavaduotojas ugdymui | 4800 (KK) |
| Kasmet įgyvendinami bent 2 tarptautiniai projektai ir mokyklos projekto „Skaitymo skatinimas“ veiklos. | 2019-2023 m. |  |  |
| **3.2. Uždavinys.** **Kurti mokyklos erdves kokybiškam ugdymuisi, poilsiui ir darbui.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Mokyklos erdvių pritaikymas veiklų organizavimui bei viešinimui. | Įrengta nauja sporto aikštelė su bėgimo taku. | 2019 m. | Direktorius, ūkvedys | 30924  (papildomos lėšos) |
| Įrengta priešmokyklinio ugdymo grupė. | 2020 m. | Direktorius, ūkvedys |  |
| Mokyklos vidinio kiemo platinimo drabai ( išlyginimas, trinkelių klojimas) | 2022 m. | Direktorius, ūkvedys | Pagal sudarytą sąmatą |
| Mokyklos erdvėse eksponuojami įvairūs kūrybiniai mokinių darbai. | 2019-2023 m. | Atsakingas mokytojas, pavaduotojas ugdymui. |  |
| Mokyklos inventoriaus atnaujinimas. | Įsigyti:  • tribūna | 2019 m. | Direktorius, ūkvedys | 127,25 (AP) |
| • staliukas kompiuteriui, | 2019 m. | 86,67 (AP) |
| • tekstilinis ekspozicinis stendas, | 2019 m. | 205,05 (AP) |
| • minkšti baldai fojė, | 2022 m. | 3500 (AP) |
| • foto aparatas | 2020 m. | 1200 (AP) |
| **4. Tikslas. Mokyklos bendruomenės narių mokymasis siekiant visapusiškos vaiko ūgties.** | | | | |
| **4.1.** **Uždavinys.** **Organizuoti tikslingą mokytojų kvalifikacijos kėlimą.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Sąlygų dalykinėms ir asmeninėms kompetencijoms ugdytis sudarymas. | Kiekvienas mokytojas per metus dalyvaus bent 3 kvalifikacijos kėlimo renginiuose, bent 2 seminarai organizuojami visai mokytojų bendruomenei. | 2019-2023 m. | Direktorė, pavaduotoja ugdymui. | KK |
| Nuotolinio  mokymosi būdo panaudojimas. | Didėjantis pedagogų ir pagalbos mokiniui specialistų, besimokančių nuotoliniu būdu, skaičius. | 2019-2023 m. | Direktorė, pavaduotoja ugdymui. | KK |
| Kolegialaus mokymosi tęsimas. | Kolegialus mokymasis vyks kiekvienais metais stebint ir aptariant bent 3 kitų mokytojų pamokas, organizuojant bent 4 atviras pamokas. 1 kartą per 2 metus organizuojant patirties sklaidą su rajono ir respublikos pedagogais. | 2019-2023 m. | Direktorė, pavaduotoja ugdymui. | KK |
| **4.2. Uždavinys.** **Stiprinti tėvų švietimą ir savišvietą.** | | | | |
| **Priemonės** | **Pasiekimo indikatorius**  **(sėkmės kriterijus)** | **Pasiekimo**  **laikas** | **Atsakingas** | **Lėšos** |
| Tėvų švietimo poreikių tyrimas. | Pagal kasmet atliekamą tėvų švietimo poreikių analizę parengiama tėvų švietimo programa. | 2019-2023 | Direktorė, pavaduotoja ugdymui, pagalbos specialistai. | KK |
| Tėvų švietimo programos įgyvendinimas. | 4 kartus per metus bus organizuoti švietėjiški renginiai mokinių tėvams pagal klasių koncentrus ir problemų pobūdį.  Skatinama savišvieta teikiant pasiūlymus susirinkimų metu, informuojant per elektroninį dienyną. | 2019-2023 | Direktorė, pavaduotoja ugdymui, pagalbos specialistai, mokytojai. | KK |

**VII SKYRIUS**

**STRATEGINIO PLANO ĮGYVENDINIMO STEBĖSENA IR ATSISKAITYMAS UŽ**

**REZULTATUS**

23. Strateginio plano vykdymui vadovauja Mokyklos direktorius.

24. Strateginio plano įgyvendinimo stebėseną kiekvienais metais atlieka Mokyklos mokytojų darbo grupė, patvirtinta direktoriaus įsakymu. Tarpinės stebėsenos rezultatai pristatomi Mokyklos tarybai, mokytojų tarybai.

25. Mokyklos vadovai stebi ir vertina, ar Mokykla įgyvendina strateginius tikslus ir uždavinius, ar vykdomos priemonės yra efektyvios. Mokyklos direktorius, atsižvelgdamas į plano įgyvendinimo stebėsenos duomenis ir pasiūlymus, inicijuoja strateginio veiklos plano tikslinimą.

26. Mokyklos metinės veiklos planas rengiamas atsižvelgiant į strateginio plano tikslus ir uždavinius bei Mokyklos tarybos, mokytojų tarybos, tėvų aktyvo siūlymus.

27. Vaiko gerovės komisijos, metodinės veiklos, bibliotekos veiklos, visuomenės sveikatos priežiūros specialisto veiklos planai yra Mokyklos metinės veiklos plano priedai. Mokyklos tarybos pritarimu Mokyklos metinį veiklos planą tvirtina Mokyklos direktorius.

28. Kasmet Mokyklos direktorius teikia bendruomenei ataskaitą apie Mokyklos strateginio plano ir metinio veiklos plano įgyvendinimą.

PRITARTA

Jonavos pradinės mokyklos tarybos

2019 m. sausio 28 d. posėdžio Nr. S1- 2

protokoliniu nutarimu Nr.1